इस संदर्भ में नगर मजिस्ट्रेट नोएडा शैलेंद्र कुमार सिंह ने बताया कि माननीय न्यायालय के द्वारा दीपावली के शुभ अवसर पर 8:00 बजे से 10:00 बजे तक आतिशबाजी करने का समय निर्धारित किया गया था। नोएडा क्षेत्र में इसका उल्लंघन करने पर थाना 20 में 19 व्यक्तियों के विरुद्ध कार्यवाही सुनिश्चित की गई है। इसी प्रकार थाना 24 में 11, थाना एक्सप्रेसवे में 4, थाना-49 में 6 तथा थाना फेस टू में सात व्यक्तियों के खिलाफ आईपीसी की धारा 188 के तहत मुकदमा दर्ज किया गया है। नगर मजिस्ट्रेट ने समस्त जनपद वासियों का आह्वान करते हुए कहा है कि आतिशबाजी करने का समय समाप्त हो चुका है। अत: कोई भी व्यक्ति मान्य न्यायालय के आदेशों का उल्लंघन ना करें, अन्यथा की स्थिति में उनके खिलाफ भी इसी प्रकार कार्यवाही की जाएगी।